

REPUBLIKA HRVATSKA

VARAŽDINSKA ŽUPANIJA

OPĆINA VIDOVEC

Općinsko vijeće Općine Vidovec

KLASA : 021-05/16-01/11

URBROJ : 2186/10-01/1-16-05

Vidovec, 08.09.2016.

**ODLUKE I ZAKLJUČCI**

**DONIJETI NA 3. IZVANREDNOJ SJEDNICI**

**OPĆINSKOG VIJEĆA OPĆINE VIDOVEC**

**ODRŽANE DANA 08.09.2016. GODINE**

ZAKLJUČAK : o prihvaćanju prijedloga Odluke o poništenju postupka provedbe javne nabave za radove za izgradnju etno kuće-kulturno-informativno-turističko-edukacijskog centra Domitrovec

Općinsko vijeće Općine Vidovec jednoglasno prihvaća prijedlog Odluke o poništenju postupka javne nabave za radove za izgradnju etno kuće-kulturno-informativno-turističko-edukacijskog centra Domitrovec iz razloga što je cijena najpovoljnije ponude veća od osiguranih sredstava za nabavu. Ovaj Zaključak stupa na snagu danom donošenja.

ZAKLJUČAK : o prihvaćanju prijedloga Odluke o pokretanju ponovnog postupka provedbe javne nabave za radove za izgradnju etno kuće kulturno-informativno-turističko-edukacijskog centra Domitrovec

Općinsko vijeće Općine Vidovec prihvaća prijedlog Odluke o pokretanju ponovnog postupka provedbe javne nabave za radove za izgradnju etno kuće kulturno-informativno-turističko-edukacijskog centra Domitrovec. Ovaj Zaključak stupa na snagu danom donošenja.

ODLUKA : o prihvaćanju Polugodišnjeg izvještaja o izvršenju Proračuna Općine Vidovec za razdoblje od 01. siječnja do 30. lipnja 2016. godine

Općinsko vijeće Općine Vidovec prihvaća Polugodišnji izvještaj o izvršenju Proračuna Općine Vidovec za razdoblje od 01. siječnja do 30. lipnja 2016. godine.

Polugodišnji izvještaj o izvršenju Proračuna Općine Vidovec za razdoblje od 01. siječnja do 30. lipnja 2016. godine objaviti će se u „Službenom vjesniku Varaždinske županije“.

Ova Odluka stupa na snagu danom donošenja.

ODLUKA : o prihvaćanju Polugodišnjeg izvještaja o izvršenju financijskog plana Dječjeg vrtića Škrinjica za razdoblje od 01.01.2016. do 30.06.2016. godine

Općinsko vijeće Općine Vidovec prihvaća Polugodišnji izvještaj o izvršenju financijskog plana Dječjeg vrtića Škrinjica za razdoblje od 01.01.2016. do 30.06.2016. Ova Odluka stupa na snagu danom donošenja.

ODLUKA : o isplati jednokratne novčane pomoći radi elementarne nepogode

Stjepanu Presečkom iz Cargovca, Varaždinska ulica 46, odobrava se jednokratna novčana pomoć u iznosu od 3.000,00 kn (slovima: tritisućekunainulalipa) radi elementarne nepogode.

Navedeni iznos isplatiti će se iz 1. Izmjena i dopuna Proračuna Općine Vidovec za 2016. godinu, stavke Poticanje razvoja poljoprivrede, konta 38311– Naknade za štete uzrokovane prirodnim katastrofama.

O b r a z l o ž e n j e

Općini Vidovec pisanim zahtjevom obratio se Stjepan Presečki iz Cargovca, Varaždinska ulica 46 sa zamolbom za odobrenjem jednokratne novčane pomoći potrebne za sanaciju gospodarske zgrade koja je oštećena uslijed jakog nevremena.

U zamolbi podnositelj je naveo da je početkom rujna 2016. uslijed jakog nevremena, došlo do velikog materijalnog oštećenja na gospodarskom objektu iza obiteljske kuće. Budući da podnositelj zamolbe živi sam te ima 90 godina i prima mjesečnu mirovinu u iznosu od 1.000 kuna, nije u mogućnosti sam sanirati nastalu štetu na gospodarskom objektu te mu je potrebna pomoć. Uz zamolbu , podnositelj je priložio i fotografije nastale štete.

Sukladno članku 22. Odluke o socijalnoj skrbi Općine Vidovec ( „Službeni vjesnik Varaždinske županije“ broj 05/2016), ako se radi o nevolji većeg opsega ( udar groma, požar, poplava i sl.) uslijed koje osobe u danom trenutku s osnova primanja ne mogu zadovoljiti osnovne životne potrebe , takvim osobama može se odobriti jednokratna novčana pomoć u iznosu do 3.000,00 kuna.

Iz gore navedenih činjenica Općinsko Vijeće Općine Vidovec odobrava jednokratnu novčanu pomoć kako je to navedeno u točki I. ove Odluke. Odluka stupa na snagu danom donošenja.

ODLUKA : o sufinanciranju đačke karte za prijevoz autobusom za učenike srednjih škola s područja naselja Nedeljanec u razdoblju listopad – prosinac 2016. godine

Općinsko vijeće Općine Vidovec odobrava sufinanciranje cijene prijevoza autobusom učenicima srednjih škola u Varaždinu, a koji su s područja naselja Nedeljanec te im udaljenost prebivališta odnosno boravišta do mjesta škole iznosi manje ili do 5 kilometara i ne ostvaruju to pravo po odluci nadležnog ministarstva.

Općina Vidovec sufinancirati će cijenu mjesečne đačke karte za prijevoz autobusom koja ukupno iznosi 400,00 kuna mjesečno po učeniku, iznosom od 270,00 kuna mjesečno po učeniku na temelju dostavljene fakture prijevoznika Autobusni promet d.d. Varaždin, u stečaju, Gospodarska 56.

Učenici korisnici usluge prijevoza na temelju Potvrde koju izdaje Općina Vidovec podižu mjesečne karte te plaćaju razliku do pune cijene u iznosu od 130,00 kuna mjesečno po učeniku.

Sufinanciranje troškova prijevoza odobrava se za mjesece: listopad (10.), studeni (11.) i prosinac (12.) 2016.

Učenici koji ostvaruju pravo na sufinanciranje cijene javnog prijevoza dužni su se krajem svakog mjeseca javiti u prostorije Općine Vidovec radi ishođenja Potvrde o sufinanciranju javnog prijevoza od strane Općine Vidovec na temelju koje će ostvariti popust kod kupnje mjesečne karte za nadolazeći mjesec.

Iznos iz članka 2. ove Odluke isplaćivat će se iz 1. Izmjena i dopuna Proračuna Općine Vidovec za 2016. godinu, stavke Sufinanciranje prijevoza, konta 372211- Sufinanciranje prijevoza učenika srednjih škola i to mjesečno na račun prijevoznika Autobusni promet d.d. Varaždin, u stečaju, Gospodarska 56, a na temelju ispostavljene fakture.

Općina Vidovec i Autobusni promet d.d. Varaždin, u stečaju, Gospodarska 56, sklopiti će Ugovor o financiranju prijevoza učenika srednjih škola. Odluka stupa na snagu danom donošenja.

ODLUKA : o prihvaćanju prijedloga općinskog načelnika o kupnji suncobrana

Općinsko vijeće Općine Vidovec jednoglasno prihvaća prijedlog općinskog načelnika o kupnji suncobrana s logom Općine Vidovec koji će biti besplatno dodijeljeni na korištenje registriranim poljoprivrednim proizvođačima s područja Općine Vidovec. Ova Odluka stupa na snagu danom donošenja.

Općinsko vijeće Općine Vidovec

Predsjednik

Zdravko Pizek